kardosdrur/scandi-wiki huggingface dataset:
Thomas Partey

Thomas Teye Partey (født d. 13. juni 1993) er en ghanesisk professionel fodboldspiller, som spiller for Premier League-klubben Arsenal og Ghanas landshold.

Klubkarriere

Atlético Madrid 
Partey begyndte sin karriere hos Atlético Madrid, hvor han gjorde sin debut for reserveholdet i 2012.

Lejeaftaler 
Partey blev i juli 2013 udlejet til RCD Mallorca, hvor han gjorde sin professionelle debut. Efter sæson i Mallorca blev han i 2014 igen udlejet, denne gang til Almería.

Gennembrud 
Partey fik sin debut for Atléticos førstehold den 28. november 2015. Han spillede i de næste to sæsoner hovedsageligt som rotationspiller, før han i løbet af 2017-18 sæsonen etablerede sin plads på førsteholdet. Han var i 2018 med til at vinde Europa League med Atlético. 

Partey forlod Atlético i oktober 2020, men nåede at spille nok kampe for klubben i 2020-21 sæsonen, til at han fik en medalje, da Atlético vandt den spanske liga i sæsonen.

Arsenal 
Partey skiftede i oktober 2020 til Arsenal, efter at klubben havde betalt hans frikøbsklausul.

Landsholdskarriere 
Partey debuterede for Ghanas landshold den 5. juni 2016. Han har været del af Ghanas trupper til VM i 2022 og til Africa Cup of Nations i 2017, 2019 og 2021.

Partey er blev kåret til årets spiller i Ghana to gange, i 2018 og i 2019.

Titler 
Atlético Madrid

 La Liga: 1 (2020–21)
 UEFA Europa League: 1 (2017–18)
 UEFA Super Cup: 1 (2018)

Individuelle

 CAF Årets hold: 1 (2018)
 Ghana Årets spiller: 2 (2018, 2019)

Kilder

Eksterne henvisniger 

Fodboldspillere fra Ghana
Fodboldlandsholdsspillere fra Ghana
Fodboldspillere fra Atlético Madrid
Fodboldspillere fra RCD Mallorca
Fodboldspillere fra UD Almería
Fodboldspillere fra Arsenal F.C.
Deltagere ved verdensmesterskabet i fodbold 2022
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
UBS

UBS Group AG  er en schweizisk multinational investeringsbank og finansvirksomhed. Hovedkvarteret er i Zürich, og det er den største virksomhed i verden indenfor private banking. Virksomheden er også engageret i formueforvaltning og formuepleje. I 2020 var virksomhedens omsætning på 36 mia. US$ og der var 71.551 ansatte. UBS' vigtigste markeder er Schweiz, Storbritannien og USA.

Historie 
UBS blev oprindeligt etableret i 1862 som Bank in Winterthur. I 1912 fusionerede Bank in Winterthur med Toggenburger Bank og blev til Union Bank of Switzerland (UBS).

Noter

Referencer 

Finansielle servicevirksomheder fra Schweiz
Banker fra Schweiz
Voznesensk

Voznesensk (, ) er en by i Mykolaiv oblast. (region) i Ukraine og det administrative centrum for Voznesensk rajon (distrikt). Administrativt er den regnet som en By af regional betydning  og hører ikke til rajon. Byen havde i 2021 en befolkning på omkring 34.050 mennesker.

Historie 
Byen blev grundlagt af Katarina den Store i 1795, som en bebyggelse i Novorossija guvernement i Det Russiske Kejserrige.

Voznesensk fik bystatus i 1938.

Under Anden Verdenskrig var byen besat af Aksemagternes tropper fra august 1941 til marts 1944.

I januar 1989 havde byen 43.881 indbyggere.

Den russisk-ukrainske krig 

Under Ruslands invasion af Ukraine 2022 oplevede byen beskydning og kampe som en del af Slaget om Mykolajiv og Slaget om Voznesensk. Den 2. marts blev en russisk panserkolonne besejret af ukrainske styrker i et slag, som i en artikel i Wall Street Journal blev beskrevet som "en af krigens mest afgørende ruter" på grund af dens placering.  Den ukrainske hær ødelagde i samarbejde med lokale landmænd en strategisk vigtig bro og eliminerede omkring 30 angribende russiske kampvogne plus andre pansrede køretøjer og en helikopter og hindrede derved en russisk fremrykning mod Odessa og Sydukraine Atomkraftværk der ligger i nærheden.

Galleri

Kilder og henvisninger

Eksterne henvisninger

 

Byer i Mykolajiv oblast
Tjarivna Havan Nationalpark

Tjarivna Havan Nationalpark eller Tarkhanhut Nationalpark (), ) dækker en kystsektor af Tarkhankut-halvøen (en del af Krim-halvøen) ved Sortehavet. Parken beskytter et steppelandskab der når helt ned til havkysten i et semi-tørt miljø og med dramatiske klippeformationer. Parken ligger i det administrative distrikt Tjornomorskyj rajon.

Topografi 
Parken dækker tre separate områder på den vestlige del af Krim-halvøen, hvor den tørre bjergsteppe møder Sortehavet ved en barsk og klippefyldt kyst. De tre områder er:

 Balka Velykyj Kastel, som har en kløft, der løber ned til en strand, og ruiner af tidligere bosættelser. 
 Atlesh, en sektor af betydelige kystklippeformationer i den sydlige del af parken. 
 Dzjanhulsk, er område med tørre kløfter med flad bund, der kun oversvømmes periodisk . Disse formationer, også kaldet " arroyos " på engelsk, er typisk 5-50 meter dybe og udvider sig til klippefyldte kløfter, når de når kysten.

Økoregion og klima 
Parken ligger i økoregionen den pontisk-kaspiske steppe. Den officielle klimabetegnelse for Tarkhanhut-området er fugtigt kontinentalt klima med undertypen - varm sommer (efter Köppen klimaklassificering), med store sæsonbestemte temperaturforskelle og en varm sommer (mindst fire måneder i gennemsnit over 10o , hvoraf mindst én er over 22o. Parkledelsen hævder der er 2.350 solskinstimer om året. Sommeren løber fra slutningen af maj til midten af september, med 316 mm gennemsnitlig årlig nedbør.

Flora og fauna 
Området er bemærkelsesværdigt for at bevare nogle af de sidste ur-kyststepper, især i kløfterne i Kastel-sektorerne, hvor der findes 50 plantearter, som generelt ikke findes i de større kyststepper, og over 400 arter af karplanter er blevet registreret i området.  Samlet set omfatter parken kyststeppe, busk-steppe og buskhabitater.

Offentlig brug 
Nationalparken er opdelt i fire zoner, der sørger for et beskyttet område, en reguleret rekreativ zone, et lokalt rekreativt område og en 'økonomisk zone'. Der er rekreative faciliteter i hver af hovedsektionerne, med opvarmede hytter til leje, både, fiskeri og campingpladser. Parkadministrationen anmoder om at tjekke ind via besøgscentret for at registrere og for at gennemgå parkens regler. Vandring på de økologiske stier i de beskyttede zoner kræver eskorte af parkpersonale.

Se også 

 Nationalparker i Ukraine

Kilder og henvisninger 

 Borders of Charming Harbor NNP på OpenStreetMap.org

IUCN Kategori II
Nationalparker i Ukraine
Flatiron Institute

Flatiron Institute er et privat forskningsinstitut i New York City, USA. Instituttet blev i 2016 grundlagt af milliardæren og matematikeren Jim Simons' finaltropiske organisation Simons Foundation. Instituttet omfatter fem videnskabelige centre: Center for Computational Astrophysics (CCA); Center for Computational Biology (CCB); Center for Computational Quantum Physics (CCQ); Center for Computational Mathematics (CCM); og Center for Computational Neuroscience (CCN). Det har også en gruppe kaldet Scientific Computing Core (SCC). Instituttet tager sit navn fra Flatiron District, hvor det er baseret.

Referencer 

Forskningsinstitutioner
Etableret i 2016
New York City
Jeg har købt en guitar

"Jeg har købt en guitar" er en sang af den danske gruppe Shu-bi-dua og er fra deres andet album, Shu-bi-dua 2. Det er indspillet som boogie-woogie-nummer, og melodien er lånt fra Elvis Presleys "Good Luck Charm" (1962) skrevet af A. Schroeder og W. Gold. "Jeg har købt en guitar" er en munter sang om en mand, en guitarkøber, der har anskaffet sig en billig guitar, fordi han skal have gæster: "Og så kommer, Lis og Ludvig og Kaj og Andrea, ren tråd til Månen, og vi spiller og synger så loftet det gynger, aha-ha, aha-ha, aha-ha." Navnene Kaj og Andrea er en reference til børnetimen af samme navn, der første gang blev sendt i 1970'erne.

I sidste vers refererer Shu-bi-dua til musiknavnene Walkers, The Shadows, Buffalo Springfield og Brødrene Olsen, kaldet "Brødene Olsen" i sangen, som guitarkøberen har lært at spille hits fra – foruden gruppens egne numre. "Jeg har købt en guitar" er et klassisk eksempel på de undersættelser, som Shu-bi-dua indspillede i første del af deres karriere, inden de for alvor begyndte at skrive deres egne numre. Gruppemedlemmerne havde hver især deres egne engelsksprogede favoritter, som de gerne ville "undersætte" til dansk, og i dette tilfælde var det Michael Bundesens forkærlighed for Elvis, der førte til den danske tekst.

Udgivelsen
"Jeg har købt en guitar" udkom sammen med 2'eren i maj 1975 og blev med det samme et populært nummer. Ifølge Michael Bundesen har sangen været én af de gennemgående 2'er-numre, der har været spillet live alle årene.

Medvirkende
 Michael Bundesen: Sang
 Michael Hardinger: Guitar
 Jens Tage Nielsen: Klaver
 Bosse Hall Christensen: trommer
 Niels Grønbech: Bas
 Tommy Seebach: klaver (solo)

Referencer

Eksterne henvisninger 
"Jeg har købt en guitar" på YouTube
Michael Hardinger og Michael Bundesen fortæller om Shu-bi-dua 2 (YouTube) – ca. fra 3:19

Sange fra 1975
Shu-bi-dua-sange
Zurich Insurance Group

Zurich Insurance Group Ltd er et schweizisk forsikringsselskab, lokaliseret i Zürich, som er landets største forsikringsselskab.

Zurich Insurance er organiseret i tre forretningsegmenter: General Insurance, Global Life og Farmers. Zurich beskæftiger 53.000 medarbejdere og i 2018 var omsætningen på 47,18 mia US$. De har kunder i 215 lande og områder. Virksomheden er børsnoteret på SIX Swiss Exchange.

Virksomheden blev etableret i 1872 som et genforsikringsselskab under navnet "Versicherungs-Verein" og på anmodning fra det "Schweiz" transportforsikringselskab (som blev etableret i 1869 på initiativ fra "Schweizerischen Kreditanstalt"), et datterselskab til Schweiz Marine Company.

I 2012 skiftede Zurich Financial Services Ltd navn til Zurich Insurance Group Ltd. Koncernen forklarede navneskiftet med at den finansielle service-del af virksomheden blev ændret til et fokus på forsikringsaktiviteter.

Referencer 

Forsikringsselskaber fra Schweiz
Swiss Life

Swiss Life Ltd er en schweizisk livsforsikrings- og finansvirksomhed. Den Zürich-baserede virksomhed driver forretninger indenfor livsforsikring, pension og formueforvaltning. Den blev etableret i 1867 i Zürich som Schweizerische Lebensversicherungs und Rentenanstalt. Virksomheden indarbejde sit nuværende navn i 2002. Kernemarkederne er Schweiz, Frankrig og Tyskland.

Referencer 

Forsikringsselskaber fra Schweiz
Finansielle servicevirksomheder fra Schweiz
Sidsel Mejlvang

Sidsel Mejlvang (født 23. december 1990 i Ikast) er en dansk håndboldspiller der spiller for Odense Håndbold i Damehåndboldligaen. Hun har tidligere spillet for lokale klubber som Ikast KFUM, Tarm-Foersum Håndbold og FC Midtjylland Håndbolds andethold.

Derudover spillede hun spillede fra 2016 til 2020 for Skanderborg Håndbold, som både liga- og 1. divisionshold. I marts 2020 skiftede hun så til rivalerne fra Randers HK, i det hun skrev en 2-årig kontrakt med klubben. I hendes første sæson i klubben, formåede hun at komme på det officielle All-Star hold i grundspillet i Bambusa Kvindeligaen 2020-21. Her havde hun en MEP-statistik (Most Effective Player) på 68,13 MEP.

Efterfølgende skrev hun under på to-årig kontrakt med topklubben Odense Håndbold, i december 2021.

Referencer 

Håndboldspillere fra Skanderborg Håndbold
Håndboldspillere fra FC Midtjylland Håndbold
Håndboldspillere fra Randers HK
Ida Callisen

Ida Callisen Jørgensen (født 18. februar 2002) er en dansk håndboldspiller der spiller for Randers HK i Damehåndboldligaen.

Hun fik i sæsonen 2019-20 sin første debut for Randers HKs ligahold, efter flere år på klubbens U/19-hold og fik især i 2021/22-sæsonen en større rolle for holdet. Den 5. marts 2021 forlængede sin kontrakt med klubben frem til sommeren 2022.

Hun blev kåret til Årets talent i Randers Kommune i 2020.

Referencer 
 

Håndboldspillere fra Danmark
Håndboldspillere fra Randers HK
Patreon

Patreon er en  offentlig finansieringsplatform, baseret i San Francisco. 

Platformen bruges især af kunstnere og kunsthåndværkere, men også af andre selvstændige inden for kreative erhverv. Ved at invitere folk til at sende penge via Patreon, kan skabere få økonomisk støtte til at producere kunst eller andet indhold. Den økonomiske støtte kan ydes løbende, som en abonnementsordning, eller hver gang den relevante kreatør lægger nyt indhold op i en digital kanal.  Firmaet Patreon blev etableret af musikeren Jack Conte og udvikleren Sam Yam i 2013. Patreon har vært omtalt i Forbes, Billboard, og Time magazine.

Referencer

Eksterne henvisninger
 
Virksomheder i San Francisco
Etableret i 2013
Alan Skidmore

Alan Richard James Skidmore (født 21. april 1942 i London, England) er en engelsk saxofonist, fløjtenist, og komponist.

Skidmore begyndte tidligt at spille saxofon professionelt med komikeren Tony Hancock. I 1960´erne spillede han på BBC Radio, hvor han bla. spillede sammen med musikere som feks. Alexis Korner, John Mayall og Ronnie Scott. Han har spillet i grupper med musikere såsom Tony Oxley, John Taylor og Kenny Wheeler. Skidmore har også spillet med Elvin Jones, Mose Allison, Brian Bennett, Kate Bush, Elton Dean, Georgie Fame, Weather Report, Mike Gibbs, John Surman, George Gruntz, Van Morrison, Stan Tracey og Charlie Watts etc. Han var en meget efterspurgt og eftertragtet sessionmusiker i England, specielt i 1960'erne og 1970'erne. Skidmore har også indspillet plader i eget navn med egne grupper gennem tiden. Han har også vundet flere musikpriser på feks. Montreaux Jazzfestival i 1970'erne. Skidmore er søn af saxofonisten Jimmy Skidmore.

Udvalgt diskografi 

 Once upon a Time (1969)
 TCB (1970)
 Saxophone Song (1975)
 SOS (1975)
 El Skid (1977)
 SOH (1979)
 Hyldest til Trane (1988)
 East to West (1989-1992)
 After the Rain (1998) - med strygeorkester
 The Call (1999)
 Ubizo (2002)
 SOH live in London (2007)
 Jazz live (2012)

Som Sideman 

 Change of Direction (1967) - med Brian Bennett
 "Canvas" / "Slippery Jim de Grice" (1967) - med Brian Bennett single
 Jazz in Britain 68-69 (1968-1969) - med Tony Oxley og John Surman
 European Jazz Quintet - Live på Moers Jazzfestival (1977)
 European Jazz Quintet (1978)
 European Jazz Quintet lll (1982)

Eksterne henvisninger 
 om Alan Skidmore

Saxofonister fra Storbritannien
Fløjtenister fra Storbritannien
Komponister fra England
Personer fra London
Herbie Flowers

Brian Keith "Herbie" Flowers (født 19. maj 1938 i Isleworth, Middlesex, England) er en engelsk elbassist, kontrabassist, tubaist og sessionmusiker.

Flowers har spillet bas med et utal af musikere i alle genre såsom The Shadows, Hank Marvin, Cliff Richard, Elton John, David Bowie, Lou Reed, Paul McCartney, George Harrison, Ringo Starr, Brian Bennett, David Essex, Cat Stevens, Petula Clark, Bryan Ferry, Paul Young, Olivia Newton-John, Sally Oldfield, Donovan, Alvin Stardust, Leo Sayer, Melanie, og mange flere. Han har lavet fire lp´er i eget navn, og hører til de mest brugte studio og session bassister i England gennem tiden.

Diskografi 

 Plant Life (1975)
 A Little Potty (1980)
 Herbie's Stuff (1981)
 A Jazz Breakfast (2012)

Som sideman 

 Hank Marvin (1969) - med Hank Marvin
 David Bowie (1969) - med David Bowie
 The Illustrated London Noise (1969) - med Brian Bennett
 Shades of Rock (1970) (med på enkelte numre) - med The Shadows
 Tumbleweed Connection (1970) - med Elton John
 Madman Across the Water (1971) - med Elton John
 A Single Man (1978) - med Elton John
 Candles in the Rain (1970) - med Melanie
 if Not for You (1971) - med Olivia Newton-John
 Transformer (1972) - med Lou Reed
 Foreigner (1973) - med Cat Stevens
 Destiny (1978) - med Petula Clark
 Rock 'n' Roll Juvenile (1979) - med Cliff Richard
 The Bride Stripped Bare (1978) - med Bryan Ferry
 Somewhere in England (1981) - med George Harrison
 Gone Troppo (1982) - med George Harrison
 Brainwashed (2002) - med George Harrison
 Stop and Smell the Roses (1981) - med Ringo Star
 Water Bearer (1978) - med Sally Oldfield
 Easy (1979) - med Sally Oldfield
 Celebration (1980) - med Sally Oldfield
 Playing in the Flame'' (1981) - med Sally Oldfield

Eksterne henvisninger 
 Homepage

Bassister fra Storbritannien
Musikere fra England
Koblede data

Koblede data (engelsk: linked data) er datastrukturer, der er tilgængelig på World Wide Web. 

Datastrukturens identifikation og web adresse er en kompakt streng af tegn, der kaldes Uniform Resource Identifier (URI).

Datastrukturen indeholder normalt elementer, der indeholder URI'er og dermed henviser til andre datasæt. Datastrukturens elementer er struktureret i overensstemmelse med en specifikation fra World Wide Web Consortium (W3C): Resource Description Framework (RDF). RDF er baseret på en simpel, subjekt-prædikat-objekt datamodel, der kan referere til både abstrakte begreber og konkrete genstande, organismer og handlinger, og derved videregive ikke blot data, men også deres betydning.

Opmærkningssproget Web Ontology Language og forespørgselssproget SPARQL udvider RDF og gør det muligt at formulere semantiske definitioner og forespørge disse både manuelt og programmeret. Herved er der skabt mulighed for udvikling af semantisk web.

Eksterne henvisninger 

 LinkedData hos W3C Wiki
 LinkedData.org
 Fra ’cataloguing’ til ’catalinking hos Dbc.dk. Af Carsten H. Andersen 
 'Linked open data og geografiske autoritetsdata' fra Kb.dk, Det Kongelige Bibliotek af Knut Anton Bøckman og Stig Svenningsen

Dataforvaltning
George Ford

George Ford (født 1. januar 1946 i Castries St. Lucia, De Britiske Jomfruøer - død 2007 i London, England) var en engelsk elbassist og studiemusiker.

Ford kom frem med gruppen Emile Ford & The Checkmates. Han har spillet med Medicin Head (1973-1974), og Steve Harley & Cockney Rebel (1975-1977) og senere som sessionbassist med The Shadows fra (1979-1981). Ford var en meget brugt sessionbassist i England i 1970´erne og 1980´erne.

Diskografi  

 Love's a Prima Donna (1976) - med Steve Harley and Cockney Rebel
 Timeless Flight (1976) - med Steve Harley and Cockney Rebel

TV 

 The Shadows - Live in Rotterdam (Koncert fra Hollandsk TV) (1980)

Eksterne henvisninger
  om George Ford

Bassister fra Storbritannien
Musikere fra England
Delo bylo v Penkove

Delo bylo v Penkove (, da.: Det skete i Penkove) er en sovjetisk spillefilm fra 1957 produceret af Gorkiij Film og instrueret af Stanislav Rostotskij.

Filmen er baseret på en roman af Sergej Antonov.

Handling 
Traktorføreren i landbrugskollektivet, Matvej Morozov, har som følge af sine indfald og påfund konstante konflikter med kollektivets formand, Ivan Savvitj. Matvej Morozov blive imidlertid gift med formandens datter, Larisa, meget mod formandens vilje. En ung husdyrspecialist, Tonja Gletjikova, ankommer til landbrugskollektivet fra Leningrad; hun har rødder i landsbyen, hvor hendes bedstefar bor, men hun har fået uddannelse og lægger vægt på sovjetstatens modernitet og principper. Tonja arbejder for fornyelse i kollektivets landsby, hvor hun nægter at gå med tørklæde og traditionel landlig klædedragt, men går i stedet i jakkesæt. 

Med Tonjas ankomst begynder livet i landsbyen at ændre sig og Matvej bliver tiltrukket af Tonja, der har svært ved at skjule sine gensidige følelser for Matvej. Tonja vil dog ikke ødelægge Matvejs ægteskab. Larisa er jalous og en kvinde i kollektivet, Alevtina, overtale Larisa til at  forgifte Matvej med en kop te. Larisa fortryder dog i sidse øjeblik og slår tekoppen ud af Matvejs hænder. Larisa fortæller Matvejs om sammenhængen og Matvej straffer Alevtina ved at spærre hende inde i en kælder, men må gå i fængsel for det. 

Da Matvej kommer ud af fængslet genforenes ham med Larisa og parrets nyfødte søn.

Medvirkende 
 Maja Menglet som Tonja Gletjikova
 Svetlana Drusjinina som Larisa
 Vjatjeslav Tikhonov som Matvej Morozov
 Vladimir Ratomskij som Ivan Savitj
 Valentina Telegina som Alevtina

Referencer

Eksterne henvisninger 
 

Sovjetiske film fra 1957
Dramafilm fra Sovjetunionen
Film baseret på bøger
Stanislav Rostotskij

Stanislav Rostotskij (russisk: Станислав Иосифович Ростоцкий) (født den 21. april 1922 i Rybinsk i det Russiske SFSR, død den 10. august 2001 i Vyborg i Rusland) var en sovjetisk filminstruktør og manuskriptforfatter.

Filmografi 
 Delo bylo v Penkove (Дело было в Пенькове, 1957)
 Majskije zvjozdy (Майские звезды, 1959)
 For alle de syv vinde (На семи ветрах, 1962)
 Geroj nasjego vremeni (Герой нашего времени, 1966)
 Dozjivjom do ponedelnika (Доживём до понедельника, 1968)
 A zori zdes tikhije (А зори здесь тихие, 1972)
 Belyj Bim Tjornoje ukho (Белый Бим Чёрное ухо, 1977)
 Eskadron gusar letutjikh (Эскадрон гусар летучих, 1980)
 I na kamnjakh rastut derevja (И на камнях растут деревья, 1985)
 Iz zjizni Fjodora Kuzkina (Из жизни Фёдора Кузькина, 1989)

Referencer

Eksterne henvisninger 

 

Filminstruktører fra Sovjetunionen
Leningradskaja simfonija

Leningradskaja simfonija () er en sovjetisk spillefilm fra 1957 af Zakhar Agranenko.

Medvirkende 
 Vladimir Solovjov som Loginov
 Mark Pertsovskij som Orest Dobroselskij
 Olga Malko som Valentina Orlova
 Jelena Strojeva som Nadezjda Volkova
 Nikolaj Krjutjkov som Poljakov

Referencer

Eksterne henvisninger 

 

Sovjetiske film fra 1957
Dramafilm fra Sovjetunionen
Urok istorii

Urok istorii () er en sovjetisk-bulgarsk spillefilm fra 1957 af Leo Arnsjtam.

Medvirkende 
 Stefan Savov – Georgij Dimitrov
 Tzvetana Arnaudova – Paraskeva Dimitrova
 Ivan Tonev – Stefcho
 Gennadij Judin – Heinrich Lange
 Borja Burljaev – Vili Lange

Referencer

Eksterne henvisninger 

 

Sovjetiske film fra 1957
Biografiske film fra Sovjetunionen
Dramafilm fra Sovjetunionen
Malva (film fra 1957)

Malva () er en sovjetisk spillefilm fra 1957 instrueret af Vladimir Braun. Filmen er baseret på Maksim Gorkijs historier  Malva og To vagabonder.

Filmens kvindelige hovedrolle blev spillet af Dzidra Ritenberga, der for sin præstation modtog prisen “Bedste kvindelige hovedrolle” ved filmfestivalen i Venedig 1957.

Handling 
Filmen handler om rivalisering mellem far og søn om kærligheden til en kvinde. 

Bonden Vasilij flyttede fra sin landsby og forlod sin kone og søn Jakov Yakov, for at begynde et liv som fisker. Han møder den smukke Malva, som han lever et fredfyldt liv sammen med og glemmer sin familie. Jakov vokser op og bliver overbevist om det nytteløse i landsbylivet og rejser derfor til sin far. Forholdet mellem Jakov og Malva fører til konflikter mellem far og søn …

Medvirkende 
 Dzidra Ritenberga — Malva
 Pavel Usovenitjenko — Vasilij
 Anatolij Ignatjev — Jakov
 Gennadij Jukhtin — Serjozjka
 Arkadij Tolbuzin

Referencer

Eksterne henvisninger 
 

Sovjetiske film fra 1957
Dramafilm fra Sovjetunionen
Film baseret på bøger
Ognennye vjorsty

Ognennye vjorsty () er en sovjetisk spillefilm fra 1957 af Samson Samsonov.

Medvirkende 
 Igor Savkin som Grigorij Zavragin
 Margarita Volodina som Katerina Gavrilovna
 Mikhail Trojanovskij som Dr. Sjelako
 Vladimir Kenigson som Sergej Beklemisjev

Referencer

Eksterne henvisninger 

 

Sovjetiske film fra 1957
Krigsfilm fra Sovjetunionen
Kampen om himmelrummet

Kampen om himmelrummet () er en sovjetisk spillefilm fra 1957 af Pavel Klusjantsev.

Medvirkende 
 Georgij Solovjov — Konstantin Tsiolkovskij

Referencer

Eksterne henvisninger 

 

Sovjetiske film fra 1957
Pavel Klusjantsev

Pavel Klusjantsev (russisk: Па́вел Влади́мирович Клуша́нцев) (født den 25. februar 1910 i Sankt Petersborg i det Russiske Kejserrige, død den 27. april 1999 i Sankt Petersborg i Rusland) var en sovjetisk filminstruktør og manuskriptforfatter.

Filmografi 
 Kampen om himmelrummet (Дорога к звёздам, 1957)
 Planeta bur (Планета бурь, 1961)
 Luna (Луна́, 1965)

Referencer

Eksterne henvisninger 

 

Filminstruktører fra Sovjetunionen